App: Ekapeli Maahanmuuttaja
Developer: Niilo Mäki Säätiö
Genres: Games, Education

Ekapeli Maahanmuuttaja on erityisesti maahanmuuttajalasten suomen kielen perustaitojen harjoitteluun tarkoitettu oppimisympäristö. Pelin sisällöt mukautetaan pelaajakohtaisesti kielen mukaan ja niissä korostuvat sen kielisille lapsille suomen kielessä tyypillisesti vaikeat äänteet, äänteiden kestoerot ja sanojen lukemisen vaiheessa myös vokaaliyhdistelmät.

Useille maahanmuuttajille tuottavat ongelmia pohjoismaiset aakkoset Ä ja Ö, vokaali Y, useat vuokaaliyhdistelmät tavun sisällä sekä vokaalien ja konsonanttien kestoerot. Näitä seikkoja harjoitellaan painotetusti kaikissa Ekapeli Maahanmuuttajan sisällöissä. Lisäksi joka kieliversioon on sisällytetty enemmän harjoitusta niille äänteille, tavuille ja sanoille, joiden oppiminen tuottaa ongelmia juuri kyseisestä kieliryhmästä tuleville lapsille. Mukautettu kielisisältö valitaan pelaajakohtaisesti pelaajaa luotaessa.

Pelin mukana on sisällöt seuraaville kielille: venäjä, englanti, arabia, kurdi, kiina, somali, viro.

Suomenkielisille lapsille Ekapeli Alku on suositeltavampi peliversio.

Release notes:
- Uusia karttoja joissa on paljon lisää löydettävää
- Uusi kauppias
- Korjauksia ja parannuksia